
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 20.07.2026, ora 08.00 – 21.07.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 21.07.2026, ora 07.00

RÂURI 
Institutul Naţional de Hidrologie și Gospodărire a Apelor (I.N.H.G.A.) a emis în data de 21.07.2026, la ora 11:30, avertizarea hidrologică nr. 82, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE APĂRARE, astfel:

-COD GALBEN valabil în intervalul 20.07.2026, ora 12:00-21.07.2026, ora 12:00-posibile depășiri ale COTELOR DE ATENŢIE pe râurile din bazinele hidrografice: Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Mureş – bazin amonte S.H. Glodeni (judeţele: Harghita şi Mureş), Olt – bazin amonte S.H. Micfalău şi afluenții aferenți sectorului aval S.H. Micfalău – amonte Ac. Ionești (judeţele: Harghita, Covasna, Braşov, Sibiu, Vâlcea şi Argeş), Olteţ – bazin superior (judeţele: Gorj şi Vâlcea), Argeş – bazin superior și afluenţi bazin mijlociu şi inferior (judeţele: Argeş, Dâmboviţa, Giurgiu, Teleorman şi Ilfov), Ialomiţa – bazin amonte S.H. Târgovişte şi afluenţii aferenţi sectorului aval S.H. Târgovişte – amonte S.H. Siliştea Snagovului (judeţele: Dâmboviţa, Prahova şi Ilfov), Prahova (judeţele: Prahova şi Ialomiţa), Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa (judeţele: Braşov, Covasna, Buzău şi Prahova), Râmnicu Sărat – bazin superior şi afluenţi bazin mijlociu şi inferior (judeţele: Vrancea şi Buzău), Putna - bazin superior şi afluenţi bazin mijlociu şi inferior (judeţul Vrancea), Bârlad (judeţele: Neamţ, Vaslui, Iaşi, Bacău, Galaţi şi Vrancea), Trotuş – bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget (judeţele: Harghita, Bacău, Neamţ, Covasna şi Vrancea), Bistriţa – bazin superior şi afluenţi bazin mijlociu şi inferior (judeţele: Suceava, Harghita, Neamţ şi Bacău), Moldova (judeţele: Suceava şi Neamţ), Suceava - bazin superior şi afluenţi bazin mijlociu şi inferior (judeţul Suceava), Siret – afluenţii mici aferenti sectorului aval confluenţă cu râul Trotuş (judeţele: Vrancea şi Galaţi), Jijia - bazin superior şi afluenţi bazin mijlociu şi inferior (judeţele: Botoşani şi Iaşi), Prut – afluenţii aferenţi sectorului aval S.H. Drânceni (judeţele: Vaslui şi Galaţi) și râurile din Dobrogea (judeţele: Constanţa şi Tulcea).
-COD PORTOCALIU valabil în intervalul 20.07.2026, ora 12:00-21.07.2026, ora 09:00-posibile depășiri ale COTELOR DE INUNDAŢIE pe râurile din bazinele hidrografice: Râul Doamnei – bazin superior şi afluenţi bazin mijlociu şi inferior, Dâmboviţa – bazin superior (judeţele: Argeş şi Dâmboviţa), Ialomiţa – bazin amonte S.H. Moroeni şi afluenţii aferenţi sectorului aval S.H. Moreoeni – amonte S.H. Băleni, Cricovul Dulce (judeţele: Dâmboviţa şi Prahova), Prahova – bazin amonte S.H. Câmpina şi afluenţii aferenţi sectorului aval S.H. Câmpina – amonte S.H. Prahova (judeţul Prahova), Buzău – afluenţii aferenţi sectorului aval S.H. Nehoiu – amonte S.H. Baniţa (judeţele: Buzău şi Prahova), Putna – bazin superior (judeţul Vrancea), Trotuş - bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget – amonte S.H. Vrânceni (judeţele: Harghita, Bacău, Neamţ şi Covasna), Bistriţa – afluenţii aferenţi sectorului aval Ac. Izvoru Muntelui (judeţele: Neamţ, Harghita şi Bacău), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bârlad – bazin amonte S.H. Negreşti şi afluenţii aferenţi sectorului aval S.H. Negreşti (judeţele: Neamţ, Vaslui, Iaşi, Bacău, Galaţi şi Vrancea), Jijia – afluenţii aferenţi sectorului aval confluentă cu râul Sitna (judeţele: Botoşani şi Iaşi) și râurile din judeţul Tulcea.
Avertizarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte severe de inundații locale.
Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: 
-ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CONSTANŢA, COVASNA, DÂMBOVIŢA, GALAŢI, GIURGIU, GORJ, HARGHITA, IALOMIŢA, IAŞI, ILFOV, MUREŞ, NEAMŢ, PRAHOVA, SIBIU, SUCEAVA, TELEORMAN, TULCEA, VASLUI, VÂLCEA şi VRANCEA (26 de prefecturi) –COD GALBEN;

-ARGEŞ, BACĂU, BOTOŞANI, BUZĂU, COVASNA, DÂMBOVIŢA, GALAŢI, HARGHITA, IAŞI, NEAMŢ, PRAHOVA, SUCEAVA, TULCEA, VASLUI şi VRANCEA (15 prefecturi)-COD PORTOCALIU.
Debitele au fost în creștere ca urmare a precipitațiilor sub formă de aversă căzute în interval și propagării pe râurile din bazinele hidrografice: Argeș, Ialomița, Buzău, Râmnicu Sărat, Putna, Trotuș, Bârlad, afluenții Prutului inferior și pe cele din Dobrogea.

Pe râurile din bazinele hidrografice Vișeu, Iza, Tur, Crasna, Barcău, Crișul Repede, Bega, Timiș, Bârzava, Caraș, Nera, Cerna, Jiu, Vedea, afluenții Oltului inferior, debitele au fost relativ staționare, iar pe celelalte, în general, în scădere.

Scurgeri importante pe versanți, torenți, pâraie cu formare de viituri rapide ce au avut efecte de inundații locale și creșteri semnificative de niveluri și debite s-au produs pe unele râuri mici din Muntenia, Dobrogea și sudul Moldovei. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinele superioare ale Ialomiței și Bistriței, pe cursul inferior al Prahovei și mai mici (sub 30%) pe râurile din bazinele: Iza, Tur, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, pe cursul mijlociu și inferior al Prutului și pe afluenții acestuia, pe unii afluenți din bazinele inferioare ale Jiului, Oltului și din bazinul superior al Argeșului.

În interval au fost emise două avertizări hidrologice și o atenționare hidrologică pentru fenomene imediate. 
În interval s-a situat peste COTA DE ATENȚIE râul Prahova la stația hidrometrică Prahova (250+14)-jud. PH.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general în creștere pe râurile din bazinele hidrografice: Nera, Cerna, Olt, Vedea, Argeș, Ialomița, Buzău, Râmnicu Sărat, Putna, Trotuș, Bârlad, bazinul superior al Jiului și pe cele din Dobrogea ca urmare a precipitațiilor în curs, celor prognozate și propagării.

Pe râurile din bazinele hidrografice Vișeu, Iza, Tur, Crasna, Barcău, Crișul Repede, Bega, Timiș, Bârzava, bazinul mijlociu și inferior al Jiului debitele vor fi relativ staționare, iar pe celelalte, în general în scădere.

Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE APĂRARE pe unele râuri din zonele de deal și munte din Oltenia, Muntenia, Dobrogea și sudul Moldovei.
DUNĂRE
Debitul la intrarea în ţară (secţiunea Baziaş) în intervalul 20-21.07.2026 a fost staționar, având valoarea de 1700 m3/s, sub media multianuală a lunii iulie (4700 m3/s).

În aval de Porțile de Fier debitele au fost în creștere pe sectorul Gruia–Bechet și în scădere pe sectorul Corabia-Tulcea.

Debitul la intrarea în ţară (secţiunea Baziaş) va fi în creștere ușoară (1750 m3/s).

În aval de Porțile de Fier debitele vor fi în creștere pe sectorul Gruia–Zimnicea, staționare pe sectoarele Giurgiu–Oltenița, Galați–Tulcea și în scădere pe sectorul Călărași–Brăila.
A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 14.05.2026 nivelul Dunării, respectiv debitul, au atins valoarea de atenționare/avertizare. Astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 20.07.2026, ora 10.00 –21.07.2026, ora 06.00 

Administraţia Naţională de Meteorologie (A.N.M.) a emis în data de 20.07.2026, la ora 10:00, averţizarea meteorologică nr. 115:

MESAJ 1-COD GALBEN valabil în intervalul 20.07.2026, ora 10:00-21.07.2026, ora 10:00, vizând caniculă, disconfort termic ridicat și noapte tropicală: „luni (20 iulie), în sudul Olteniei, sudul, centrul și estul Munteniei și în sud-vestul Dobrogei va fi caniculă și disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime vor fi de 34...35 de grade, iar noaptea va fi tropicală cu minime în general de 19...20 de grade. Notă: Marți (21 iulie), disconfortul termic se va menține ridicat (indice temperatură-umezeală în jurul valorii de 80 de unități), în sudul, centrul și estul Munteniei și în sudul Moldovei.”

MESAJ 2:
-COD GALBEN valabil în intervalul 20.07.2026, orele 10:00-22:00, vizând instabilitate atmosferică, averse torențiale însemnate cantitativ, intensificări ale vântului și vijelii: „luni (20 iulie), în Muntenia, Dobrogea, Moldova, estul și sud-estul Transilvaniei, precum și în cea mai mare parte a Carpaților Meridionali și Orientali, vor fi perioade cu instabilitate atmosferică ce se va manifesta prin averse torențiale, descărcări electrice, intensificări ale vântului, vijelii (viteze la rafală de 50...70 km/h și izolat de peste 80 km/h) și grindină de mici și medii dimensiuni (1...3 cm). În intervale scurte de timp (1...3 ore) și prin acumulare cantitățile de apă vor fi de 20...30 l/mp și izolat de peste 40...50 l/mp..”
-COD PORTOCALIU valabil în intervalul 20.07.2026, orele 12:00-22:00, vizând averse torențiale importante cantitativ, vijelii puternice, grindină de medii și posibil mari dimensiuni: „luni (20 iulie), în cea mai mare parte a Moldovei, în nordul și centrul Munteniei, nordul Dobrogei și local în Carpații Meridionali și Orientali vor fi perioade cu instabilitate atmosferică accentuată ce se va manifesta prin averse torențiale importante cantitativ, vijelii puternice cu rafale de 70...90 km/h, grindină de medii și posibil mari dimensiuni (2...5 cm) și frecvente descărcări electrice. În intervale scurte de timp (1...3 ore) și prin acumulare cantitățile de apă vor fi de 25... 50 l/mp și pe arii restrânse de peste 60...70 l/mp.”
MESAJ 3--COD GALBEN valabil în intervalul 20.07.2026, ora 22:00-21.07.2026, ora 10:00, vizând instabilitate atmosferică, averse torențiale însemnate cantitativ și intensificări ale vântului: „în noaptea de luni spre marți (20/21 iulie), în Dobrogea, în cea mai mare parte a Munteniei și local în Carpații Meridionali, vor fi perioade cu instabilitate atmosferică ce se va manifesta prin averse torențiale însemnate cantitativ, descărcări electrice și intensificări ale vântului (viteze la rafală de 50...70 km/h). În intervale scurte de timp (1...3 ore) cantitățile de apă vor fi de 15...20 l/mp și izolat de peste 30 l/mp.”
MESAJ 4--COD GALBEN valabil în intervalul 21.07.2026, orele 10:00-22:00, vizând instabilitate atmosferică, averse torențiale însemnate cantitativ, intensificări ale vântului, vijelii: „marți (21 iulie), în Muntenia, Dobrogea, sudul Moldovei și cea mai mare parte a Carpaților Meridionali și de Curbură, vor fi perioade cu instabilitate atmosferică ce se va manifesta prin averse torențiale însemnate cantitativ, descărcări electrice, intensificări ale vântului și vijelii (viteze la rafală de 50...70 km/h și izolat de peste 80 km/h). Pe arii restrânse va fi grindină de mici și posibil medii dimensiuni (1...3 cm). În intervale scurte de timp (1...3 ore) și prin acumulare cantitățile de apă vor fi de 20...30 l/mp și izolat de peste 40...50 l/mp.”
Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:

-BRĂILA, CĂLĂRAŞI, CONSTANŢA, DOLJ, GIURGIU, IALOMIŢA, ILFOV, OLT, TELEORMAN şi Municipiul BUCUREŞTI (10 prefecturi)-COD GALBEN (mesaj 1); 

-ARGEŞ, BISTRIŢA-NĂSĂUD, BOTOŞANI, BRAŞOV, BRĂILA, CĂLĂRAŞI, CONSTANŢA, COVASNA, GALAŢI, GIURGIU, HARGHITA, IALOMIŢA, MUREŞ, SIBIU, TELEORMAN şi VÂLCEA (16 prefecturi)-COD GALBEN (mesaj 2); 

-ARGEŞ, BACĂU, BRAŞOV, BUZĂU, DÂMBOVIŢA, IAŞI, ILFOV, NEAMŢ, PRAHOVA, SUCEAVA, TULCEA, VASLUI, VRANCEA şi Municipiul BUCUREŞTI-(14 prefecturi)-COD PORTOCALIU (mesaj 2); 

-ARGEŞ, BRĂILA, BUZĂU, CĂLĂRAŞI, CONSTANŢA, DÂMBOVIŢA, GIURGIU, IALOMIŢA, ILFOV, PRAHOVA, TULCEA, VÂLCEA şi Municipiul BUCUREŞTI (13 prefecturi)-COD GALBEN (mesaj 3);
-ARGEŞ, BRĂILA, BUZĂU, CĂLĂRAŞI, CONSTANŢA, DÂMBOVIŢA, GALAŢI, GIURGIU, IALOMIŢA, ILFOV, PRAHOVA, TELEORMAN, TULCEA, VÂLCEA, VRANCEA şi Municipiul BUCUREŞTI (16 prefecturi)-COD GALBEN (mesaj 4).

În ţară vremea s-a menținut călduroasă în vest, sud și sud-est și pe arii restrânse în rest. Disconfortul termic a fost ridicat, iar indicele temperatură-umezeală (ITU) a atins și a depășit pragul critic de 80 de unități în zona de câmpie a Munteniei, în Dobrogea continentală, în sudul Moldovei, precum și în vestul și pe alocuri în nordul Olteniei. Instabilitatea atmosferică a fost temporar accentuată și s-a manifestat prin averse, descărcări electrice și intensificări de scurtă durată ale vântului (rafale de 45...50 km/h și izolat de 60...70 km/h) în cea mai mare parte a Moldovei, Munteniei și Dobrogei, local în Transilvania și pe spații mici în Oltenia și Maramureș. Ploile au avut și caracter torențial, iar în intervale scurte de timp (1...3 ore) și prin acumulare cantitățile de apă au fost local de 10...20 l/mp și pe arii restrânse de peste 30...40 l/mp. Au fost consemnate căderi de grindină în județul Vaslui și din surse externe în județul Bacău, iar în județele Prahova (Câmpina), Ialomița (Slobozia și Fetești), Constanța (Hârșova și Medgidia) și Vaslui (stația meteo Vaslui) au fost vijelii. Temperaturile maxime s-au încadrat între 22 de grade la Rădăuți și Suceava și 35 de grade la Fetești, iar la ora 6 se înregistrau valori termice cuprinse între 9 grade la Târgu Lăpuș, Toplița și Joseni și 23 de grade la Gura Portiței. În a doua parte a nopții, izolat în depresiuni s-a format ceață.
Observaţie: în intervalul de diagnoză au fost în vigoare 13 mesaje pentru fenomene meteorologice periculoase imediate, emise după cum urmează:-

 4 avertizări cod portocaliu (2 emise de către SRPV Constanța și 2 de CNPM București pentru Muntenia);

 9 atenționări cod galben (4 emise de către SRPV Sibiu, 3 de SRPV Bacău, 1 de către SRPV Cluj-Napoca și 1 de către SRPV Craiova).

La Bucureşti vremea a fost călduroasă, cu disconfort termic ridicat, iar indicele temperatură-umezeală (ITU) a depășit pragul critic de 80 de unități. Cerul a fost variabil, cu înnorări temporar accentuate în orele amiezii și în prima parte a nopții, când au fost averse slabe și descărcări electrice. Vântul a suflat slab și moderat. Temperatura maximă a fost de 31 de grade la Afumați și 32 de grade la Filaret și Băneasa, iar la ora 6 se înregistrau 20 de grade la Afumați și Băneasa și 21 de grade la Filaret.

3. Prognoza meteorologică în intervalul 21.07.2026, ora 09.00-22.07.2026, ora 9.00
În ţară vremea va fi călduroasă în vest, sud și est, cu disconfort termic ridicat, iar indicele temperatură umezeală (ITU) va atinge local pragul critic de 80 de unități în sudul Munteniei și sud-estul Olteniei. Instabilitatea atmosferică va fi accentuată după-amiaza și seara în cea mai mare parte a Munteniei, în nordul și estul Olteniei și pe arii restrânse în Dobrogea, iar noaptea în sudul, centrul și estul teritoriului. Aceasta se va manifesta prin înnorări, averse torențiale însemnate cantitativ, descărcări electrice, intensificări ale vântului și vijelii (viteze la rafală de 50...70 km/h și izolat de peste 80 km/h). Pe arii restrânse va fi grindină de dimensiuni  mici, posibil medii (1...3 cm). În intervale scurte de timp (1...3 ore) și prin acumulare cantitățile de apă vor fi de 20...30 l/mp și izolat de peste 40...50 l/mp. În celelalte regiuni cerul va fi variabil, iar astfel de fenomene se vor produce pe areale mici. Temperaturile maxime se vor încadra între 25 de grade în estul Transilvaniei și 34 de grade în sudul și vestul Olteniei, iar cele minime vor fi cuprinse între 8 și 22 de grade, cu cele mai scăzute valori în depresiunile Carpaților Orientali și cele mai ridicate pe litoral. Pe suprafețe mici se va forma ceață.
La Bucureşti vremea va fi ușor instabilă. Cu precădere după-amiaza și seara și în a doua parte a nopții vor fi perioade cu înnorări accentuate, averse ce vor avea și caracter torențial (în general cantități de apă de 10...20 l/mp), descărcări electrice și intensificări ale vântului (rafale de 40...60 km/h). Temperatura maximă va fi de 30...32 de grade, iar cea minimă de 16...18 grade.
II. CALITATEA APELOR
Pe râurile interioare
S.G.A. Brașov informează că în data de 20.07.2026, la ora 13:40, a fost semnalată o posibilă poluare a râului Tărlung pe raza satului Cărpiniș, comuna Tărlungeni, în zona gurii de deversare a conductei staţiei de epurare S.C. Denim Wash, fenomen manifestat prin prezenţa spumei și miros de substanţe chimice. Personalul S.G.A. Brașov s-a deplasat la faţa locului pentru investigaţii și a prelevat trei probe de apă, una din conducta de evacuare și două din cursul de apă, din amonte și din aval de aceasta. Se va reveni cu informaţii. 
Pe Marea Neagră 

A.B.A. Dobrogea Litoral informează că în data de 20.07.2026, la ora 20:30, a fost semnalată prezența unui delfin eșuat pe plaja Bali Scoica din stațiunea Neptun, jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.
Pe fluviul Dunărea nu au fost semnalate evenimente deosebite.
III. CALITATEA MEDIULUI

1. În domeniul aerului
A.N.M.A.P.-D.J.M. Dâmbovița revine cu informații despre incendiul semnalat în data de 19.07.2026, la ora 22:06, pe raza satului Bălteni din comuna Conțești, în care au ars aproximativ 3 tone de deșeuri menajere și mase plastice depozitate necontrolat. Incendiul a fost stins de către echipajele I.S.U. Dâmbovița în jurul orei 22:36.

Agenţia Naţională pentru Mediu și Arii Protejate informează că din rezultatele analizelor efectuate în intervalul 17-19.07.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

2. În domeniul solului şi vegetaţiei 

Nu au fost semnalate evenimente deosebite.
3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti
În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

